Sanger en gesin ontruim weens Kaapse brandeDie sanger Snotkop “Ons buurt is aan die brand. Huise om my het vlam gevat. Ons ontruim die gebied en vat net die belangrikste besittings. Ek het my ma en broer en my musiek. Ek is verstom om te sien hoe goed die brandweer, nooddienste en polisie almal saamwerk soos een man. Maak my trots. Natuurbewaring ontruim selfs skilpaaie en bobbejane uit die berg. Bid asseblief dat daar nie nog diere en huise brand nie en dat almal veilig uitkom,” het hy op Facebook by die video geskryf. Maroela Media het vroeër berig inwoners van verskeie buurte naby Simonstad word ontruim weens ŉ groot brand wat in die omgewing woed. Die brand het vroeg Woensdagoggend in die berg by Ocean View bo Kommetjiestraat ontstaan. Die brand was onbeheerbaar en het na Da Gamapark se kant en toe na Simonstad versprei. Talle strate in Simonstad is intussen ook gesluit. Ons buurt is aan die brand. Huise om my het vlam gevat. Ons ontruim die area en vat net die belangrikste besittings, ek het my ma en broer en my musiek. Ek is verstom om te sien hoe goed die Brandweer, nooddienste en Polisie almal saam werk soos een man. Maak my trots. Natuurbewaring ontruim selfs skilpaaie en bobbejane uit die berg. Bid asb dat daar nie nog diere en huise brand nie en dat almal veilig uit kom… Posted by Snotkop on Wednesday, January 11, 2017